แยชือ กอชิญสกี

แยชือ กอชิญสกี (; 14 มิถุนายน ค.ศ. 1933 – 3 พฤษภาคม ค.ศ. 1991) เป็นนักเขียนชาวโปแลนด์-อเมริกัน มีชื่อเกิดว่า "ยูแซฟ แลวินกอปฟ์" เกิดในปี ค.ศ. 1933 ที่เมืองวูช ประเทศโปแลนด์ ในครอบครัวชาวยิว ในช่วงสงครามโลกครั้งที่สอง แลวินกอปฟ์ใช้ชีวิตในชื่อ "แยชือ กอชิญสกี" หลังสงครามโลกครั้งที่สอง เขาเข้าเรียนที่มหาวิทยาลัยวูช ก่อนจะทำงานเป็นรองศาสตราจารย์ที่สถาบันวิทยาศาสตร์แห่งโปแลนด์ กอชิญสกีเคยเข้ารับการฝึกเป็นพลแม่นปืนของกองทัพโปแลนด์ด้วยThe Haunted Bird: The Death and Life of Jerzy Kosinski ก่อนจะย้ายไปอยู่ที่สหรัฐ

หลังจากนั้น กอชิญสกีได้เรียนต่อที่มหาวิทยาลัยโคลัมเบียและเป็นอาจารย์สอนที่มหาวิทยาลัยเยล ในปี ค.ศ. 1965 เขาได้รับสัญชาติอเมริกันและออกหนังสือ The Painted Bird ที่มีเนื้อหาเกี่ยวกับประสบการณ์วัยเด็กของเขาในช่วงสงครามโลกครั้งที่สองJerzy Kosinski - Encyclopaedia Britannica ต่อมาในปี ค.ศ. 1970 กอชิญสกีออกหนังสือ Being There (แปลไทยในชื่อ "ที่เห็นและเป็นอยู่") แต่ภายหลังผลงานทั้งสองเล่มนี้ถูกกล่าวหาว่าลอกมาจากงานเขียนอื่น

ในช่วงท้ายของชีวิต กอชิญสกีประสบกับความเครียดและมีอาการหัวใจเต้นผิดจังหวะJerzy Kosinski, The Writer, 57, Is Found Dead เขาตัดสินใจกระทำอัตวินิบาตกรรมในปี ค.ศ. 1991Novelist Jerzy Kosinski, 57, Kills Himself in N.Y. Home : Literature: Works by the Polish native include 'The Painted Bird' and 'Being There.' He had been ill. ขณะมีอายุได้ 57 ปี

 อ้างอิง 

 แหล่งข้อมูลอื่น 

 The Rise and Fall of Jerzy Kosinski - Arts & Opinion

หมวดหมู่:นักเขียนชาวโปแลนด์
หมวดหมู่:นักเขียนชาวอเมริกัน
หมวดหมู่:ผู้ฆ่าตัวตายในสหรัฐ
หมวดหมู่:บุคคลจากวุช
หมวดหมู่:ชาวยิวโปแลนด์